คือเจ็บหลังมานานมากแล้วอ่ะคะเจ็บตั้งแต่อายุ11ปีแล้วตอนนี้ก็ยังเจ็บอยู่พอเวลานอนแล้วมันเจ็บมากเลยค่ะสักพักมันก็หายไม่ทราบว่าเสี่ยงเป็นนรองกระดูกทับเส้นประสาทมั้ยค่ะ
สวัสดีค่ะ อาการเจ็บหลัง อาจเกิดจากสาเหตุ ได้แก่1.การบาดเจ็บของกล้ามเนื้อบริเวณหลัง เช่น จากการทำงานมาก ใช้ท่าทางผิดท่าในการเคลื่อนไหว อาการปวดจะเป็นเฉพาะที่ มีจุดกดเจ็บ ไม่ปวดร้าวไปที่ใด ไม่มีอาการชาร่วม อาการปวดจะเป็นมากขึ้นเมื่อมีการเคลื่อนไหวตัว บิดตัว เอี้ยวตัว ไอ จาม เป็นต้น2. นรองกระดูกสันหลังเคลื่อน อาการปวดจะเป็นแบบปวดร้าว ปวดเสียว แปล๊บๆ ตั้งแต่บริเวณเอว แก้มก้น และมักปวดร้าวลงไปถึงขา อาการปวดจะเป็นมากขึ้นเวลามีการเคลื่อนไหว ก้มตัว นั่งแต่จะไม่ค่อยปวดเมื่ออยู่ในท่านอนในรายที่เป็นมากจะมีอาการชา หรือขาอ่อนแรงร่วมด้วย3. กล้ามเนื้อสะโพกหนีบเส้นประสาท (piriformis syndrome) อาการจะคล้ายกับโรคนรองกระดูกสันหลังเคลื่อนทับเส้นประสาท4. ช่องไขสันหลังตีบแคบลง มักเกิดจากการเสื่อมตามอายุ จึงมักพบในผู้สูงอายุ แทบไม่พบในคนอายุน้อย ยกเว้นกรณีมีความผิดปกติแต่กำเนิดของโพรงกระดูกสันหลัง หรือจากอุบัติเหตุบริเวณหลัง จากโรคกระดูกพรุน เป็นต้น อาการปวดจะคล้ายกับโรคนรองกระดูกสันหลังเคลื่อน แต่มักปวดมากเวลาแอ่นตัว เวลานอนราบ และดีขึ้นเมื่อก้มตัว หรือนั่ง5. กระดูกสันหลังยุบตัว จากโรคกระดูกพรุน มักพบในผู้สูงอายุ6. มีการติดเชื้อที่กระดูกสันหลัง แต่ก็จะมีไข้เป็นอาการหลักร่วมด้วย7. เนื้องอกและมะเร็งของกระดูก และเส้นประสาท บริเวณหลัง ซึ่งอาการปวดจะรุนแรงขึ้นเรื่อยๆ และปวดตลอดเวลาไม่ว่าอยู่ในท่าใด8.มะเร็งแพร่กระจายมาที่กระดูกสันหลัง แต่ก็จะต้องมีอาการอื่นๆ ของโรคมะเร็งร่วมด้วยหลายอย่าง9. โรคนิ่วในไต นิ่วในท่อไต ก็อาจทำให้มีอาการปวดหลังได้ แต่ก็จะมีอาการผิดปกติทางปัสสาวะร่วมด้วยหากอาการปวดเป็นมานานมากแล้ว ก็ควรไปพบแพทย์เฉพาะทางศัลยกรรมกระดูกและข้อเพื่อตรวจหาสาเหตุและรักษาค่ะ ในเบื้องต้น ให้หลีกเลี่ยงการทำงาหนัก เช่น การยกของหนัก งดการยืนหรือเดินนานๆ งดการทำงานที่ต้องก้มๆ เงยๆ งดการใส่รองเท้าส้นสูง ใช้ท่าทางในการทำงานให้ถูกต้อง งดการออกกำลังกายและเล่นกีฬาต่างๆ ไปก่อน หากรู้สึกเจ็บหรือปวดมาก อาจใช้การประคบร้อนบริเวณที่ปวด การทายานวด ทานทานยาคลายกล้ามเนื้อ ยาแก้ปวดลดลดอักเสบ เช่น ไดโคลฟีแนค (diclofenac), ไพรอกซิแคม (piroxicam) เป็นต้น